Luego de quatre largas anyadas, a guerra remató con a victoria d'o Norte, encara que en a guerra morioron bellas 970.000 presonas (o 3% d'a población estatounitense en ixas envueltas),  d'os quals 620.000 yeran soldatos d'uniforme.[34] En rematar a guerra, s'aproboron bellas enmiendas a la Constitución d'os Estatos Unitos t'abolir a esclavitut, liberar a los quatre millons d'esclavos que viviban en o sud y dar-lis os dreitos de ciudadanía como a qualsiquier atro ciudadán estatounitense. Sindembargo, as clamatas leis Jim Crown facioron legal en os estatos d'o sud a segregación racial, una situación que no remató dica os anyos 1950-1960 luego d'una intensa luita social y politica. Antiparte, a victoria federal en a Guerra Civil comportó lo reforzamiento d'o estato central en o país.[35]